શહેર ભાજપ પ્રમુખ કમલેશ મિરાણી, મહામંત્રી દેવાંગ માંકડ, જીતુ કોઠારી, કિશોર રાઠોડ તથા જનજાગૃતી અભિયાનના ઈન્ચાર્જ જીતુ કોઠારી, માધવ દવે અને રાજુભાઈ બોરીચાની એક સંયુક્ત અખબારી યાદીમાં જણાવાયું છે કે દેશના વડાપ્રધાન નરેન્દ્રભાઈ મોદી અને ગૃહમંત્રી અમિતભાઈ શાહ ધ્વારા નાગિરક્તા સંશોધન કાયદો (સીએએ)-ર૦૧૯ પસાર કરવામાં આવ્યો છે ત્યારે આ કાયદાથી બાંગ્લાદેશ, પાકિસ્તાન અને અફઘાનીસ્તાનમાં ધાર્મિક ઉત્પીડનના કારણે અમાનવીય અત્યાચારોની પીડા ઝીલી રહેલા હિંદુઓ, શીખ, જૈન, બૌધ્ધ, ઈસાઈ અને પારસીઓની સમસ્યાઓના સમાધાન માટે દૃઢ રાજનૈતિક ઈચ્છાશક્તિ, અતૂટ પ્રતિબધ્ધતા, પૂર્ણ સમર્પણ, દુરંદેશીતા અને હ્રદયમાં રાષ્ટ્રહિત સર્વોપરીની ભાવના ઉપરાંત રાજનૈતિક દબાણોથી ઉપર ઉઠી નિર્ણય લેવાનું જરૂરી હતું.